**Vegyen részt Ön is a népszámlálás lebonyolításában!**

**A jelentkezési határidő 2022. augusztus 19.**

Számlálóbiztosok jelentkezését várja a Zalakarosi Közös Önkormányzati Hivatal a 2022. október–novemberben sorra kerülő országos népszámlálás terepen történő adatgyűjtési időszakára.

Az adatgyűjtés a modern kor igényeinek megfelelően interneten, a kérdőívek önálló kitöltésével, valamint elektronikus eszközt használó számlálóbiztosok közreműködésével valósul meg, papíralapú kérdőívek nélkül.

A számlálóbiztos feladata:

• körzet bejárása, a körzethez tartozó címek felkeresése,

• az adatfelvétel lebonyolítása, a népszámlálási kérdőív kitöltése az adatszolgáltatóval (ahol nem töltötték ki a kérdőívet interneten),

• a címek pontosítása, esetleges új címek felvétele,

• folyamatos kapcsolattartás a felülvizsgálóval.

Előreláthatólag 100–140 címen kell kérdőívet kitöltenie, tableten keresztül, amit a KSH biztosít az adatfelvétel idejére.

A munkavégzés időtartama: 2022. október 17. – november 20.

Követelmények a számlálóbiztossá váláshoz:

• nagykorú, cselekvőképes személy,

• saját eszköz megléte, internetelérés a felkészüléshez (PC, laptop, tablet stb.),

• e-mail-cím, telefonszám.

A kiválasztásnál előnyt jelent:

• legalább középfokú végzettség,

• magabiztos számítógépes ismeret,

• megfelelő tájékozódási, térképkezelési képesség,

• az összeírás területén való helyismeret,

• rugalmas időbeosztás és állandó elérhetőség.

A szerződéskötés feltétele:

• a jelentkező kiválasztása,

• az e-learning formában megvalósuló képzés sikeres teljesítése.

A 2022. évi népszámlálás települési munkáiban részt vevők feladatainak díjtételeit a 362/2020. (VII. 23.) Korm. rendelet 3. számú melléklete tartalmazza: <https://njt.hu/jogszabaly/2020-362-20-22>

Amennyiben számlálóbiztosnak szeretne jelentkezni és a feltételeknek is megfelel, kérem, hogy a letölthető vagy a Hivatal Titkárságán (8749 Zalakaros, Gyógyfürdő tér 1.I. emelet) elérhető jelentkezési lapot kitöltve, aláírva, szkennelve küldje meg a [jegyzo@zalakaros.hu](mailto:jegyzo@zalakaros.hu) e-mail címre, vagy postai úton a Zalakarosi Közös Önkormányzati Hivatal 8749 Zalakaros, Gyógyfürdő tér 1. címre, továbbá beadható személyesen  a Polgármesteri Hivatal I. em. titkárságán.

Ha kérdése van a számlálóbiztosi jelentkezéssel vagy a népszámlálással kapcsolatban, azt felteheti a [jegyzo@zalakaros.hu](mailto:jegyzo@zalakaros.hu) e-mail-címen, vagy a 06-93-340-100-as telefonszámon.

Zalakarosi Közös Önkormányzati Hivatal